Tumi en gesin dalk binnekort ontslaan | Netwerk24
Peyper gepos, Garcès blaas Bok-halfeind
Dis egter nie al slegte nuus waarmee Suid-Afrika vandag wakker word nie. Die Fransman Jérôme Garcès se aanstelling is ook vir Sondag se halfeindstryd in Jokohama tussen die Springbokke en Wallis bevestig.
Rafael Nadal haak af in Spanje
Die tennislegende Rafael Nadal (33) en sy meisie van 14 jaar, Xisca Perelló (31), is die naweek op die Spaanse eiland Mallorca getroud.
HOOGTEPUNTE: Indië wen met 'n beurt en 202 lopies
Indië het slegs twee beurte nodig gehad om Suid-Afrika op die vierde dag van die derde toets in Ranchi te bêre.
Kragplan kan tot R100 mjd. méér kos as verwag
Die regering se nuwe kragplan volg nie die roete van laagste koste nie en sal die ekonomie sowat R100 miljard meer kos as verwag.
Dís wie Guptas se myn gaan koop
Die mynmaatskappy Lurco is "uiters verheug" dat hy as koper van die Guptas se Koornfontein-myn aangewys is.
Solidariteit-plan: Dis aparte ontwikkeling met ander naam
Solidariteit se plan vir Afrikaner-selfbestuur is gevaarlik, skryf Elmien du Plessis. Dit maak nie sin dat in 'n land waar ongelykheid só groot is, en steeds geskoei is op ras nie.
Harry en Meghan se versugting na 'n lewe in Afrika
Prins Harry en Meghan, hertogin van Sussex, se uitlatings in 'n nuwe dokumentêre program wys duidelik waar hul harte lê, maar hul emosies oorskadu die doel van die dokumentêr, skryf Arlene Prinsloo.
Hoop die rede waarom boere in Karoo vasbyt
Om duisende blokkies vleis op stokkies te ryg is nie klein hondjie grootmaak nie.
KYK: Japannese sing volkslied saam met ANC-voorsitter
'n Video waarin twee Suid-Afrikaners die volkslied vir Japannese rugbyondersteuners leer voor Sondag se kragmeting in die kwarteindstryd van die Wêreldbekertoernooi tussen die Springbokke en Japan, maak opslae op sosiale media.
Waar's dit lekker?
Daar is min dinge beter vir die siel as om te gaan slaap met die klanke van branders wat breek en wakker te word met 'n uitsig op die see.
Tumi en gesin dalk binnekort ontslaan
Deur Cara-Lee Dorfling 30 Desember 2017 13:26
Indien al die mediese ondersoeke Saterdag goed verloop sal die komediant en radio-omroeper Tumi Morake en haar gesin uit die hospitaal ontslaan word.
Só het Monica Steyn, Morake se reklameagent, Saterdagoggend gesê nadat Morake en haar gesin Vrydagaand omstreeks 19:00 op die R556 in 'n motorongeluk betrokke was.
Die komediant Tumi Morake. Foto: Twitter
Morake, haar man en drie kinders, was op vakansie en na Sun City onderweg toe die ongeluk gebeur het.
"Tumi en haar gesin het ligte beserings in die ongeluk opgedoen en hulle is oukei, maar steeds in die hospitaal," sê Steyn.
Sy sê al die lede van die gesin kan praat en niemand is in 'n koma of het ooglopend ernstige beserings nie. Mediese ondersoeke word steeds gedoen om die omvang van hul beserings te bepaal en indien alles goed verloop, sal hulle moontlik later die dag ontslaan word.
ER24-nooddienste het op Twitter dié ongeluk tussen Morake se silwer Jaguar-voertuig en rooi Peugeot-motor as 'n trompopbotsing beskryf, maar Steyn sê die presiese oorsaak van die ongeluk is nog nie duidelik nie.
Sy sê altesaam tien mense was in die ongeluk betrokke en almal het ligte beserings opgedoen.
'n Ooggetuie, wat agter dié Peugeot gery het, het vertel hoe hulle tussen 120 km/h en 130 km/h op die pad gery het toe dié motor voor hom oor die pad begin swenk het.
Dié ooggetuie, wat nie sy naam genoem wil hê nie, sê dit het gelyk asof die rooi motor iets van voor getref het en daarom het die motor begin swenk.
Die kinders het vreeslik geskree, en die volwassenes het hulle probeer troos.
"Dit het sowat 50 m voor my gebeur. Ek het dadelik stadiger gery en by die ongelukstoneel stilgehou."
Hy sê dit was eers toe hy nader aan die rooi motor stap dat hy die silwer motor van Morake in 'n klein sloot langs die pad gesien het.
Die ooggetuie sê hy het nie na Morake se voertuig gaan kyk nie, want hy het gesien hoe volwassenes en kinders uit die silwerkleurige voertuig klim.
"Die kinders het vreeslik geskree, en die volwassenes het hulle probeer troos. Daar was skielik baie mense op die toneel," sê hy.
Die ooggetuie sê hy is nie presies seker wat tot die ongeluk gelei het nie.
Hy sê hy het eerder die vrou in die rooi motor gehelp, want sy kon nie uit die motorwrak klim nie.
"Die vrou (in die rooi motor) het in die voorste passasiersitplek vasgesit en ek het haar daar uitgehelp. Ek dink sy het dalk 'n paar ribbebene seergemaak."
"Ek het nie die SUV (silwer voertuig) gesien nie, dalk het dit voor die rooi motor (Peugeot) gery, óf dalk het die voertuig in die aankomende verkeer gekom.
"Al wat ek kon sien is dat die rooi motor aanduiding gee om die motor voor hom verby te steek en die volgende oomblik begin die einste rooi motor oor die pad swenk," sê die man.